
Riigihanke „Narva Kalevi staadioni rekonstrueerimine” (119359) 

hanketeate ja hankedokumentide muutmine
1. Asjaolud ja menetluse käik
Narva Linnavalitsuse 16.06.2010 korraldusega nr 756-k otsustati algatada riigihanke „Narva Kalevi staadioni rekonstrueerimine“ avatud hankemenetlus ning kinnitati juurdelisatud hanke-dokumendid. Hankemenetluse kestel on tekkinud vajadus muuta hanketeadet ja selle aluseks olevaid hankedokumente.
18.06.2010 avaldati riiklikus riigihangete registris hanketeade riigihankes „Narva kalevi staadioni rekonstrueerimistööd“ (viitenumbriga 119359). Hankemenetluse käigus pöördus hankija poole hankemenetlusest huvitatud isik ettepanekuga muuta pakkujate kvalifitseerimi-se tingimusi. Taotluse menetlemisel selgus, et huvitatud isiku poolt tõstatatud küsimus kvali-fitseerimistingimuste kooskõlast riigihangete seadusega on põhjendatud. 
Vastavalt RHS § 39 lg-le 1 peab hankija kontrollima, kas pakkuja või taotleja majanduslik ja finantsseisund ning tehniline ja kutsealane pädevus vastavad hanketeates esitatud kvalifit-seerimise tingimustele. Kvalifitseerimise tingimused peavad olema piisavad pakkuja või taotleja hankelepingu nõuetekohase täitmise võime tõendamiseks ning vastavad ja proport-sionaalsed hankelepingu esemeks olevate asjade, teenuste või ehitustööde olemuse, koguse ja otstarbega.

HT III.2.3) p-i 2 kohaselt pakkuja peab olema viimase kolme aasta jooksul (2007-2009) teos-tanud sarnaseid ehitustöid („12000 Mitteelamud” – vastavalt MKM 26.11.2002 määrusele nr 10 „Ehitise kasutamise otstarvete loetelu”) vähemalt järgmises mahus: vähemalt kaks ehitus-tööde töövõtulepingut igaüks maksumusega vähemalt 8 (kaheksa) miljonit Eesti krooni (ilma käibemaksuta). Eelnimetatud kvalifitseerimise tingimus ei võimalda hankemenetluses osaleda (kvalifitseeruda) huvitatud isikutel, kellel on arvestatav kogemus spordi- ja puhkerajatiste („24100“) ehitamisel, kuid puudub tehniline ja kutsealane pädevus mitteelamute („12000“) ehituses. Arvestades, et hankeobjektiks on eeskätt staadionirajatise ehitustööd, vastab sarna-suse nõudele enim just nimelt ehitise kasutamise otstarve „24111 Spordiväljak või staadion“ ning mitte „12000 Mitteelamud“. 
Samas ei saa hankija kehtestada pakkujate tehnilisele ja kutsealasele pädevusele liiga kitsa-piirilisi kogemusnõudeid, s.t hankeesemeks olevate ehitustööde olemusest tulenevalt võib asuda seisukohale, et kogemus mitteelamute ehitamise vallas on piisav pakkuja hankelepingu nõuetekohase täitmise võime tõendamiseks (mitteelamute ehitustööd võivad olla spordi-rajatiste rajamisest tehniliselt keerulisemadki). Mitteväheoluline pole ka tõhusa konkurentsi tagamine riigihankel. Üksnes kaubaturul olemasoleva konkurentsi efektiivne ärakasutamine tagab hankemenetluse lõppeesmärgi – avalike vahendite säästliku ja otstarbeka kasutamise – saavutamise. Riiklikust riigihangete registrist nähtuvalt on aastatel 2007-2009 spordiväljakute või staadionide ehitushankeid tehtud minimaalses mahus, mis omakorda tähendab, et nimeta-tud valdkonnas on potentsiaalsete pakkujate ring äärmiselt piiratud. Seevastu mitteelamute ehitustööde riigihangete puhul pakkujate kasina valiku üle kurta ei saa. Tehniliselt on mitte-elamute ehitustööd spordi- ja puhkerajatiste ehitustöödega võrreldavad. Küsimus on võrdluse aspektis.

Seega tuleb antud juhul, säilitades pakkujatele võimalus tugineda varasemale kogemusele mitteelamute ehitusel, täiendada HT-d ja HD-d alternatiivse võimalusega, millega hankija aktsepteerib lisaks mitteelamute ehitustöödele ka samas mahus täidetud spordi- ja puhkeraja-tiste ehituslepinguid.

2. Õiguslikud alused

Vastavalt RHS § 36 lg-le 1 võib hankija muuta hanketeadet või hankedokumente igal ajal enne hanketeates määratud pakkumuste või hankemenetluses osalemise taotluste esitamise tähtpäeva. Hanketingimuste muutmise täpsem kord on sätestatud RHS § 36 lg-tes 3-4. 
Narva Linnavalitsuse 08.03.2006.a määruse nr 298 „Riigihangete läbiviimise reglement“ § 6 kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Kuna Narva Linnavalitsus kinnitab ka hankedokumendid, tuleb hanketingimuste muutmine otsustada samas menetlus-korras, millega hankedokumendid kinnitati. Seega kuulub hanketingimuste muutmisotsustuse tegemine Narva Linnavalitsuse pädevusse.
3. Otsus
3.1. Kinnitada riigihanke „Narva Kalevi staadioni rekonstrueerimine” (119359) hankedoku-mendid uues redaktsioonis (lisatud).
3.2. Riigihanke eest vastutaval isikul korraldada hanketeate muutmine, vastavalt hankedoku-mentide uuele redaktsioonile.
4. Rakendussätted

4.1. Korraldus jõustub seadusega sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

